सेशेल्स

सेशेल्स (Seychelles ; आधिकारिक नाम : सेशेल्स गणराज्य) हिंद महासागर में स्थित 115 द्वीपों वाला एक देश है। यह अफ्रीकी मुख्यभूमि से लगभग 1500 किलोमीटर दूर पूर्व दिशा में और मेडागास्कर के उत्तर-पूर्व मे हिंद महासागर में स्थित है। इसके पश्चिम में ज़ांज़ीबार, दक्षिण में मॉरीशस और रीयूनियन, दक्षिणपश्चिम में कोमोरोस और मयॉट और उत्तर-पूर्व मे मालदीव का सुवाडिवेस स्थित है। अफ्रीकी महाद्वीप के किसी भी अन्य देश की तुलाअ में सेशेल्स की जनसंख्या सबसे कम है। सेशेल्स की राजधानी विक्टोरिया है। सेशेल्स द्वीपसमूह दुनिया के सबसे सुन्दर द्वीपों में गिना जाता है। यहां पर मालदीव जैसा दृश्य देखने को मिलता है और विश्व भर के पर्यटक यहाँ घूमने आते हैं। भारत के साथ सेशेल्स के सम्बन्ध मधुर हैं। सेशेल्स‌ का इतिहास सेशेल्स‌ द्वीपसमूह का खोज 1500 ईस्वी के बाद यूरोपीय लोगों ने किया था। अगले 150 वर्ष तक कई यूरोपीय यहां रहने लगे थे। 1756 ई० में फ्रांस ने इन द्वीपसमूहों पर कब्जा कर लिया। इन सभी द्वीपसमूहों का नाम 'सेशेल्स' दिया गया था जो एक फ्रांसीसी वित्तमंत्री के नाम पर रखा गया था। 1814 ई० में अंग्रेजों ने जब फ्रांस के सम्राट नेपोलियन को हरा दिया तब इन द्वीपसमूहों पर अंग्रेजों का कब्जा हो गया। 1976 ई० में इन द्वीपसमूहों को अंग्रेजों से पूरी तरह आजादी मिल गई। सेशेल्स‌ का भूगोल सेशेल्स‌ देश के सभी 115 द्वीपों का कुल क्षेत्रफल लगभग 459 वर्ग किलोमीटर है। माहे (mahe) इनमें सबसे बड़ा द्वीप है जिसका क्षेत्रफल 157 वर्ग किलोमीटर है, जो सभी द्वीपसमूहों के कुल क्षेत्रफल का 34% है। माहे द्वीप पर ही इस देश की राजधानी "विक्टोरिया" स्थित है। इस देश के अधिकांश द्वीपों पर बिलकुल भी लोग नहीं रहते जबकि ये द्वीप प्राकृतिक संसाधनों से भरे पड़े हैं। सेशेल्स के राष्ट्रपति सेशेल्स के वर्तमान राष्ट्रपति हार्मिनी हैं। वेवेल रामकलावन सेशेल्स के ५वें राष्ट्रप्ति थे जिनका कार्यकाल २०२० से २०२५ तक था। उनके पूर्वज बिहार के गोपालगंज के बरौली प्रखंड के परसौनी गांव के नोनिया टोली के रहने वाले थे। वर्ष 2018 की जनवरी में अपने पुरखों की धरती गोपालगंज पहुंचे रामकलावन ने बिहार और अपने पुरखों की धरती को अपना बताते हुए कहा था कि आज मैं जो भी हूँ, इसी उर्वर धरती की देन है। मैं ये नहीं जानता कि मेरे पूर्वजों के परिवार के लोग कौन हैं, लेकिन इस धरती पर पहुंचते ही ऐसा आभास हो रहा है कि हर घर मेरा अपना ही है। सन्दर्भ बाहरी कड़ियाँ Virtual Seychelles official portal of the Republic of Seychelles The Seychelles Nation, a government-supported newspaper https://www.mycelebclub.com/2020/10/seychelles-president-wavell-ramkalavan.html Archived 2020-10-31 at the वेबैक मशीन The Regar Major opposition newspaper, extensive investigative journalism and exposés. Pictures of Seychelles